cyanic-selkie/wikianc huggingface dataset:
Edward Lawry Norton
Norton er mest berømt for å utvikle nye konsepter innenfor elektronikk. Norton studerte ved University of Maine i to år før han ble overført til Massachusetts Institute of Technology og studerte til en grad som elektroingeniør i 1922. Norton mottok nitten patenter for hans oppfinnelser innenfor data og elektronikk. Han fikk en grad fra Columbia University i 1925. Norton døde 28. januar 1983 i Chatham, New Jersey.
Hustadmarmor
Omya Hustadmarmor AS er en bedrift som foredler marmor til nedmalt kalsiumkarbonat i sitt produksjonsanlegg i Elnesvågen, i Hustadvika kommune, i Møre og Romsdal.
Marmoren hentes hovedsakelig ut fra Nordland, men også fra gruver lokalt i Møre og Romsdal. Bedriften renser marmoren og maler den opp. Bedriften produserer kalsiumkarbonat i både flytende form (slurry) og tørr form.
Sluttproduktet benyttes i magasin- og glanset papir, pappemballasje, maling og polymerer (som vindusprofiler og plastemballasje). Andre bruksområder er behandling av avløps- og drikkevann, jordforbedring og plantenæring innen jordbruk, samt kalking av elver og innsjøer. Spesialbygde tankskip frakter sluttproduktet fra bedriftens egen kai i Elnesvågen ut til kundene i Nord- og Sentral-Europa, samt til oversjøiske destinasjoner. Bedriften har også produksjonsanlegg i Knarrevik, utenfor Bergen og i Hammerfall, i Salten i Nordland fylke. Bedriften er sertifisert etter ISO-standardene for kvalitetsstyring, miljøledelse, sikkert arbeidsmiljø og energiledelse.
Historie
Bedriften ble etablert i 1948 av Kjell Steinsvik, tidligere redaktør i Romsdals Budstikke. Bedriften het da Hustad Bruk, med datterselskapene Hustadjord samt Hustad Kalk og Marmor. Kjell Steinsviks sønn Stein Sturla Steinsvik tok over driften i 1965. Virksomheten utviklet seg positivt og ble snart ledende i Nord-Europa på knuste marmorgranulater som ble brukt i bygningsindustrien. I 1970 startet man produksjon av nye fyllstoffer til puss, sparkel og maling.
I 1976 begynte et nærmere samarbeid med familieselskapet Omya AG (tidligere Plüss-Staufer AG), som er markedsledere i foredling av kalkbaserte fyllstoffer og pigmenter. Hustad Kalk og Marmor AS ble splittet i råvareprodusenten Hustadkalk AS, eiet av Steinsvikfamilien, og foredlingsbedriften Hustadmarmor AS, eiet 50 % hver av Hustadkalk AS og Omya AG. Steinsvik-familien solgte seg ut av Hustadmarmor i 2007, men eier fortsatt råvareleverandøren Hustadkalk.
Hydrocarb - nytt produkt
I 1979 ble det bestemt å satse tungt på kalkbasert pigment som tilsetningsstoff i papirproduksjon. Kalk hadde tidligere aldri blitt brukt til dette formålet. Det nye fyllstoffet og bestrykningsmidlet Hydrocarb ble raskt introdusert, og fra 1985 er papirindustrien blitt en betydelig kunde ettersom den la om til nøytrale prosesser. Etter hvert innarbeidet det seg en grunnidé om at ”jo mer Hydrocarb, jo bedre produkt og rimeligere papir”. I dag går 99,8 % av produksjonen til papirindustrien, og nesten alt er eksport.
For å sikre utviklingen og finansiering for videre ekspansjon, kjøpte Omya AG seg i 1990 opp til 79 % eierandel.
Hustadmarmor har vokst fra å produsere 20 000 tonn i 1959, 100 000 tonn i 1985 til 3 millioner tonn i 2007. Fem milliarder kroner er investert i prosessanlegget i Fræna siden starten i 1978. I tillegg er det investert 1,5 milliarder kroner i 20 tankanlegg ute i Europa og 2,5 milliarder kroner i skip som frakter produktene ut til kundene. De fleste av båtene er bygd lokalt i Romsdal.
841. senter for elektronisk krigføring
841. senter for elektronisk krigføring (russisk:841-й отдельный центр РЭБ) (FPN 09643) er underlagt OSK Vest og forlagt til Jantarnyj i Kaliningrad oblast. Hovedvåpen er jammekomplekset Murmansk-BN
Sverige under Vinter-OL 2002
Sverige under Vinter-OL 2002. Ethundreogto sportsutøvere, femtiseks menn og førtiseks kvinner fra Sverige deltok i ti sporter under Vinter-OL 2002 i Salt Lake City i USA. Sverige kom på nittendeplass med to sølv og fem bronsemedaljer. Skiskytteren Magdalena Forsberg var Sveriges flaggbærer under åpningsseremonien.
Synnøve Bjørkeng
Synnøve Oddbjørg Gunn Bjørkeng (født 12. juni 1944) er en norsk tidligere lærer og forfatter, bosatt i Oslo.
Hun arbeidet ved Fernanda Nissen videregående skole til 1991, og ble med til Bjerke videregående skole da studieretning for Helse- og sosialfag ble flyttet dit. Hun ble skolerådgiver mot slutten av 1990-tallet før hun i 2010 gikk av med pensjon.
I 1998 gav hun ut kokeboken Mat for helse og trivsel, sammen med Kari Garmo Dalen, Åse Kringlebotn og Anna-Karin Lindstad. Boken ble gitt ut på Universitetsforlaget (ISBN 9788200422518). Boken finnes også i nynorsk utgave (ISBN 9788200422242).
Nimbacola
Nimbacola er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.
Utbredelse
Arten lever i Guinea.
Chydaeus
Chydaeus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (ca. 10-13 millimeter), nokså kraftige, blankt svarte løpebiller.
André Skaug
André Skaug er en norsk musiker fra Arendal, kjent som bassist for Clawfinger.
Skaug var ikke offisielt medlem i Clawfinger da bandet signerte kontrakt med sitt første plateselskap, og er derfor ikke offisielt med i bandet, enda han har vært med siden debutalbumet Deaf Dumb Blind fra 1993.
André Skaug er bror til (Baba Nation), som spilte trommer i Clawfinger i en periode.
49. selvstendige bataljon for elektronisk krigføring
49. selvstendige bataljon for elektronisk krigføring (russisk:49-й отдельный батальон РЭБ) (FPN 54916) er underlagt OSK Vest og forlagt til Ostrov i Pskov oblast.
Stian Nygard
Stian Bogetveit Nygard (født 5. februar 1995 i Bergen) er en norsk fotballspiller som spiller for Åsane Fotball.
Audun Tyldens Minnepris
Audun Tyldens Minnepris er en pris stiftet av Fondet for norske plateprodusenter (FONO) til minne om Audun Tylden, som døde i januar 2011.
Prisen, på 50 000 kroner, skal deles ut på Tyldens fødselsdag den 29. oktober til «..en person som i Audun Tyldens gode ånd har spredd glede og hygge for mange mennesker, både i forbindelse med utøvelse av sitt yrke og i privat sammenheng. En person som har prioritert den gode menneskelige kontakten og vært en brobygger i et stort sosialt nettverk».
Blámansfjall
Blámansfjall (790 moh.) er et fjell på Eysturoy på Færøyene.
Fjellet er det fjerde høyeste på Eysturoy og Færøyenes ellevte høyeste.
471. senter for elektronisk krigføring
471. senter for elektronisk krigføring (russisk:471-й отдельный центр РЭБ) (FPN 20918) er underlagt OSK Øst og forlagt til Petropavlovsk-Kamtsjatskij. Hovedvåpen er jammekomplekset Murmansk-BN
Paranodon
Paranodon er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.
Utbredelse
Arten lever på Madagaskar.
Glanshettebladbille
Glanshettebladbille (Cryptocephalus nitidus) er en bille som tilhører familiegruppen bladbiller (Chrysomelidae). Den er utbredt i Europa østover til Volga.
Glanshettebladbille er mellom 3,5-5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har en metallskinnende glans i en mørkt blåsvart farge på halsskjold (pronotum) og dekkvinger. Hodet er mørkt. Dekkvingene har uregelmessig punktur, ikke ordnet i langsgående rekker. Antennene er trådformet og lange i forhold til hva som er vanlig for andre bladbiller. Beina er helt eller delvis lyse, gule.
Både larvene og de voksne (imago) billene lever av å spise blad på næringsplanten, vanligvis bjørk og løvtrær i vierslekten.
Glanshettebladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Skjelfoss kraftverk
Skjelfoss kraftverk er et vannkraftverk i Indre Østfold kommune i Viken.
Det er et elvekraftverk som utnytter et fall på 7 meter i Hobølelva.
Installert effekt er 250 kW fra en kaplanturbin. Årsproduksjon er 1,1 GWh.
Micracis
Micracis er en slekt av barkbiller, og systematisk utgjør de en delgruppe av snutebillene (Curculionidae).
Utseende
Små til middelsstore, avlange, fint hårete, mørke barkbiller. Hodet er rundet, mer eller mindre dekket av pronotum sett ovenfra. Antennene har en en-leddet klubbe, pannen kan på påfallende, lange, gule hår. Pronotum er ganske stort, hettelignende, rundet. Dekkvingene er jevnbrede.
Utbredelse
Gruppen er utbredt i Nord- og Mellom-Amerika og på Madagaskar.
Marcantonio Zollio
Marcantonio Zollio (født i 1633 i Bergamo i Republikken Venezia, død 20. april 1702 i Crema) var en italiensk katolsk prelat og biskop.
Liv og virke
Han tilhørte den adelige Zolio-slekten og var del av det venetianske patrisiatet.
Marcantonio Zollio valgt til biskop av Crema 18. juli 1684. Han ble bispeviet 21. august samme år av kardinal Gregorio Giovanni Gasparo Barbarigo, erkebiskop av Padova; medkonsekrerende var erkebiskop Giacomo de Angelis, emeritus av Urbino, og biskop Bartolomeo Menatti.
Zollio viste seg umiddelbart som en aktiv hyrde i sin delkirke, og avla to pastoralbesøk i løpet av sin bispeperiode og gjenopprettet disiplinen til presteskapet. Han gjorde sitt ytterste innenpresteutdannelsen, og administrerte prestenes utdannelse og etterutdannelse ved en egen vicarius, Faustino Giuseppe Griffoni.
Fornyelsen bragte rik frukt innen prestelig forkynnelse og ledelse. Han reformerte også katedralkapittelet i Crema.
Episkopalgenealogi
Hans episkopalgenealogi er:
Malin (album)
Malin er et musikkalbum med Malin, utgitt i 2009. For dette albumet fikk hun sin første Spellemannpris under Spellemannprisen 2009.
Sjtykovo
Sjtykovo (russisk:Штыково) er en landsby i Primorsk kraj i Russland. Stedet huser 474. senter for elektronisk krigføring - et viktig element for militær kommando og kontroll i området.
Neuilly-sur-Marne
Neuilly-sur-Marne er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 13,1 km fra sentrum av Paris.
Historie
13. april 1892 ble en tredjedel av arealet til Neuilly-sur-Marne skilt ut og ble til kommunen Neuilly-Plaisance.
Falconini
Falconini (falkonetter, pygméfalker og langvingefalker) er et tribus i falkefamilien (Falconidae). Gruppen består av rovfuglarter fordelt i tre slekter, der langvingefalker (Falco) er klart den mest tallrike. Artene har tilnærmet kosmopolitisk utbredelse, med unntak av i Antarktis.
Taksonomi
Det hersker ikke full konsensus om inndelingen av falkefamilien. Underfamilien Falconinae deles her inn i to tribus; Polyborini (karakaraer) og Falconini (egentlige falker), men noen velger i stedet å oppskalere Polyborini til en egen underfamilie; Polyborinae. Isåfall utgår også tribuset Falconini.
Inndeling
Inndelingen og rekkefølgen av underartene følger IOC World Bird List 12.1. Norske navn på artene er i henhold til Norsk navnekomité for fugl.
NM i strandhåndball 2016
Norgesmesterskapet i strandhåndball 2016 ble arrangert 17. - 19. juni 2016 i Sandefjord. Dette var det 14. Norgesmesterskapet i strandhåndball som ble arrangert.
Kvinner
Kilde: Handball.no
Qingfeng
Qingfeng (kinesisk: 清丰县; pinyin: Qīngfēng Xiàn) er et fylke i provinsen Henan i Folkerepublikken Kina. Det er underlagt byprefekturet Puyang.
I 1999 hadde det en befolkning på 672,244 innbyggere.
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Yangdong
Yangdong (kinesisk: 阳东县; pinyin: Yángdōng Xiàn) er et fylke i Folkerepublikken Kinas provins Guangdong. Den er understilt byprefekturet Yangjiang.
I 1999 var befolkningen på 492,832 innbyggere.
Samferdsel
Kinas riksvei 325 (Guangnan-veien) løper gjennom området. Den fører vestover fra Guangzhou i Guangdong til Nanning til den autonome region Guangxi.
Økonomi
Dongping i Yangdong er kjent som Kinas viktigste havn for skilpadde fiske (1800 tonn i 1998). Den er også den største basen for haifinne produksjon i landet. I 1998 produserte man der 150 tonn haifinne, noe som svarte til 40% av Folkerrepublikkens samlede produksjon. Det svært store Yangjiang kjernekraftverk er under bygging (2009) i Dongping. Da byggingen startet i desember 2008 var dette det så langt største kjernekraftverkprosjektet i Folkerepublikken Kinas historie.
Wernoryctes
Wernoryctes er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.
Utseende
En middelsstor, blank, gulbrun hornbille. Hodet er svart, uten horn. Oversiden er svært blank, knapt synlig punktert.
Utbredelse
Arten lever i Tanzania.
Fra null til gull
Fra null til gull er en musikkalbum med Jahn Teigen fra 2004. Albumet inneholder nyinnspillinger av Jahn Teigens største hits.
Philippe Antoine Merlin
Philippe Antoine Merlin (født 30. oktober 1754 i Arleux i Frankrike, død 26. desember 1838 i Paris) var en høytstående fransk politiker og advokat. Han satt som president i Frankrike i litt over et år fra 3. august 1794 til 18. august 1794.
Jinning
Jinning (kinesisk: 晋宁县; pinyin: Jìnníng Xiàn) er et fylke i provinsen Yunnan i Folkerepublikken Kina. Den er understilt byprefekturet Kunming.
I 1999 var befolkningen på 262,172 innbyggere.
Philippe Antoine Merlin
Han studerte juss og arbeidet som advokat før han ble utnevnt til en jobb innenfor det franske konsulatet. Han skrev mange bøker og artikler angående rettsvitenskap og forskjellige juridiske temaer.
Jinning
Kulturminner
Gravene i Shizhaishan (Shizhaishan gumuqun, 石寨山古墓群) i storkommunen Kunyang med sine rikholdige arkeologiske funn fra riket Dians tid, og gravstelen i Kunyang for Ma Hazhi (Ma Hazhi mubei, 马哈只墓碑) faren til Zheng He, ble i 2001 hhv. 2006 oppført på listen over kulturminner i Folkerepublikken Kina.
Philippe Antoine Merlin
Hans sønn, Antoine François Eugène Merlin (1778–1854), var en kjent general i den franske hæren som slåss under det meste av napoleonskrigene som fant sted mellom 1800 og 1815.
Jinning
Administrative enheter
Fylket består av tre storkommuner og fem kommuner:
Høyre og venstre
Høyre og venstre er relative retninger eller posisjoner. De latinske uttrykkene for høyre og venstre er dekster og sinister, som bl.a. brukes om heraldisk høyre og venstre.
Jinning
Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Høyre og venstre
Etymologi
Ordet høyre stammer fra norrønt hǿgri, fra adjektivet hǿgr, det vil si «bekvem», et ord som også har dannet grunnlag for eksempel «å behage». Venstre kommer fra norrønt vinstri, som er beslektet med ordet «venn». En teori er at ordet ble et eufemistisk navn på retninga venstre, ettersom den var sett på som «dårligere» og hadde tilknytning til det onde. Etymologien til høyre og venstre i andre språk viser de samme tendensene til å representere henholdsvis det gode og det onde/dårlige, som i engelsk left (fra de nordlige dialektene, egentlig «svak», «ubrukelig»), fransk gauche («klumsete»), nederlandsk links (tidligere «skeiv», «farlig») og latin sinister («illevarslende», «gal», «uskikkelig»). Tilsvarende har ord for høyre også en positiv betydning i flere europeiske språk, slik som engelsk right («rett», «korrekt»), ungarsk jobb («bedre») og russisk пра́вый («korrekt»). De nordiske språka er heller ikke de eneste som bruker eufemismer for venstre, både utdødde og moderne språk gjør det samme, blant dem gammelengelsk (winistera, «vennligere») og moderne gresk.
Høyre og venstre i kroppen og naturen
De fleste mennesker er høyrehendte, det vil si har best kontroll og størst kraft i høyre hånd eller fot, og foretrekker å bruke høyrehanda når de for eksempel skriver. Mange er imidlertid sterkest i det venstre beinet. Det er vanligvis satsbeinet når en hopper.
Hjernen er delt inn i høyre og venstre hjernehalvdel, som har forskjellige oppgaver og blant annet styrer hver sin side av kroppen (den høyre hjernehalvdelen styrer funksjonene i venstre side, mens venstre halvdel styrer høyre side). Hjertet sitter normalt mot venstre side i brystet, leveren på høyre og milten på venstre side. Ikke sjelden er venstre fot litt større enn høyre, og mannens venstre testikkel henger ofte litt lenger ned enn den høyre.
Corioliskraften er en treghetskraft på grunn av jordrotasjonen. Den virker på alt som beveger seg i forhold til jordoverflata, og fører blant annet til at vinden blåser mot klokkeretninga rundt lavtrykk på den nordlige halvkula og motsatt i sør. Det samme gjelder vekstretninger i naturen.
Krystaller av kvarts kan enten dreie lys som skinner gjennom dem, til høyre eller venstre.
Høyre og venstre i kulturhistorien
I flere religioner representerer den høyre sida kraft, sola, det mannlige prinsippet, framtida og det utadvendte. I antikken var den høyre armen, det vil si den som kunne føre et våpen, og den høyre sida, symbol for styrke og framgang. Dette gjelder også i seinere vestlig folketro og i kristendommen, der høyre er hederssida og bedre og mer lykkebringende enn venstre.
Kristendommen
Bibelen nevner flere steder høyre og venstre. Der står det blant annet at på dommedag skal sauene stå til høyre og geitene til venstre. Jesus Kristus sitter dessuten ved Guds høyre side (Sal 110,1, Mark 16,19, Apg 2,33, Ef 1,17-20), ei side som tradisjonelt er den foretrukne hedersplassen også ved bordet til en hersker eller en vert. På bilder av korsfestelsen henger dessuten den gode røveren til høyre og den onde til venstre for Jesus. Tilsvarende plasseres ofte jomfru Maria og kirken på høyre side, mens Johannes eller synagogen plasseres til venstre. I Det nye testamentet snakker ellers Jesus om å vende det andre kinnet til hvis en blir slått på høyre kinn.
Ifølge kabbalistisk tradisjon symboliserer den høyre handa barmhjertighetens gud, mens den venstre står for rettferdighetens. Høyrehanda representerer da presteskapet og den venstre kongedømmet.
Islam
I den arabiske og muslimske verden blir mat og drikkevarer alltid mottatt og spist med den høyre handa. Der blir venstrehanda brukt til personlig hygiene og betraktes derfor som urein. Den høyra handa skal derfor som oftest også brukes ved berøring, for eksempel når en hilser. Det er dessuten vanlig å gi fra seg ting med den høyre handa.
Asia
Også i tradisjonell kinesisk symbolikk representerer høyre side mannlighet og styrke. Høyre står der for yang, mens venstre står for yin. I Kina er likevel venstre hederssida, særlig i fredstid, fordi styrke og vold lett kan gå over i ødeleggelse og oppløsning. Av samme grunn var det vanlig å gi noe med venstre hånd og ta med høyre.
I hinduismen og buddhismen skal en alltid vende den høyre sida mot en hellig gjenstand. Det medfører blant annet at den troende går rundt et gudebilde i samme retning som sola.
Norge
Ifølge gammel bordskikk i Norge skal mannen sitte ved kvinnens venstre side. Opprinnelig var det fordi han da kunne trekke sverdet, som hang på venstre side, og strekke høyrearmen ut for å beskytte kvinnen til høyre for seg. Borddamer skal i dag sitte på mannens høyre side i Norge, Sverige og Danmark. I mange av de andre europeiske land skal borddamen plasseres på mannens venstre side. Lenge var det strenge regler for at kvinnene under gudstjenesten i kirken skulle sitte på nordsida og mennene på sørsida i kirkerommet. Det ville som regel si at mennene satt på menighetens høyre side og så mot alteret som var plassert i øst, det vil si der sola stiger opp.
Høyre og venstre i politikken
Begrepene høyre og venstre brukes også i politikken, dog med noe skiftende betydning. Høyre, eller høyresiden, betegner vanligvis et parti, en politisk gruppering eller en politiker med et konservativt, eller kapitalistisk idégrunnlag, bygget på Edmund Burkes teorier, imens venstre og venstresiden betegner en radikal, sosialistisk eller kommunistisk retning, som regel bygget på Karl Marx idégrunnlag. Opprinnelig betegnet venstresiden et liberalt standpunkt, men med tiden har Marx' teorier tatt over begrepet, da de er mer radikale enn John Lockes klassisk liberalistiske.
Nynazisme har tradisjonelt blitt betegnet som høyreekstremisme, til forskjell fra kommunistiske retninger, som gjerne kalles venstreekstremistiske. Enkelte mener imidlertid at autoritære ideologier har så mange fellestrekk at motpolene høyre og venstre i denne sammenhengen ikke passer. Konservative sympatisører er særlig kritiske til bruken av begrepet høyreekstremisme om en ideologi som ikke oppleves som liberal.
Benevnelsene høyre og venstre stammer fra partigrupperingenes plassering i den franske nasjonalforsamlinga etter den franske revolusjonen i 1789. Der satt de kongetro til høyre for presidentstolen, og ble kalt «til høyre» (la droite), mens de radikale satt til venstre (la gauche). Denne plasseringen fortsatte senere i det franske kammeret.
I Norge har ordene gitt navn til de politiske partiene Høyre og Venstre som begge ble stiftet i 1884. Det konservative partiet Højre i Danmark skiftet navn til Det Konservative Folkeparti i 1915, mens Högern i Sverige tok navnet Moderata Samlingspartiet i 1969.
Høyresiden og venstresiden knyttes gjerne til henholdsvis blå og rød farge i europeisk politikk.
Høyre og venstre i trafikken
Høyreregelen i trafikken innebærer at de kjørende kjører på høyre side av veien og har vikeplikt for trafikk som kommer fra høyre. De fleste land har høyrekjøring i dag. Venstrekjøring gjelder imidlertid blant annet i Storbritannia, Irland, Malta, Thailand, India, Kypros, Sør-Afrika og Australia og Japan. Svenskene skiftet til høyretrafikk 23. september 1967, mens islendingene gjorde det året etter.
I sjøfart kalles skipets høyre side styrbord, og skipets venstre side babord. Styrbord merkes med grønt, og babord med rødt.
Leseretning
Den vanlige lese- og skriveretningen i vesten er fra venstre mot høyre. På enkelte andre språk med ikke-vestlige bokstaver kan leseretningen gå motsatt vei. Kinesiske og japanske tegn ble tradisjonelt skrevet ovenfra og ned, men blir i dag vanligvis skrevet i vannrette linjer fra venstre mot høyre. Hebraisk og arabisk skrives med bokstaver i linjer fra høyre mot venstre. Både i den arabiske verden og i Japan leses imidlertid bøker «bakfra» i forhold til vestlige boktradisjoner. Det sees blant annet i moderne manga-tegneserier. I enkelte gamle, greske innkripsjoner skifter skriveretningen fra linje til linje på samme måte som en pløyer furene på et jorde.
Annet
I tradisjonell bokføring føres det et dobbelt bokholderi der eiendeler føres på t-kontoens venstre side til debet, og gjeld og egenkapital føres på kontoens høyre side til kredit.
En skrue fester i materialet eller gjengene, det vil si går inn, ved at den dreies mot høyre eller samme vei som viserne på ei klokke. Skruen løsnes ved å skru den motsatt vei.
Spesielt viktige mutter- og skruefester ble i noen tilfeller gjort omvendt («links»- skrugang). Dette kunne ha praktiske grunner, som å motvirke at rotasjon skrudde opp og løsnet ting – eller for å sikre mot uvettig løsning: Dersom en visste for lite, skrudde en fastere til, i stedet for å løsne.
Referanser
Gauche
4-stjerners reise
4-stjerners reise er en norsk reise- og underholdningsserie som gikk på TVNorge i 2010. Konseptet gikk ut på at fire kjendiser skulle dra på en reise sammen og at de skulle ha en dag hver som reiseleder. Reiselederen fikk til slutt terningkast av reisefølget for innsatsen, før oppgaven som reiseleder gikk videre til nestemann dagen etter. Programmet ble sendt fire ganger i uka, fra mandag til torsdag.
Programmet var en variant av 4-stjerners middag, men på grunn av noe skuffende seertall ble det med én sesong. Serien hadde et seersnitt på ca 170 000, mens 4-stjerners middag har hatt snitt på over 270 000.
Deltakere
{| style="width: 75%;" cellspacing="2" cellpadding="2" border="0"
Episode 1,2,3,4
Reisemål: Toscana
Episode 5,6,7,8
Reisemål: Los Angeles
Episode 9,10,11,12
Reisemål: Marrakech
Episode 13,14,15,16
Reisemål: Amsterdam
Episode 17,18,19,20
Reisemål: Edinburgh
Episode 21,22,23,24
Reisemål: Tokyo
Episode 25,26,27,28
Reisemål: København
Episode 29,30,31,32
Reisemål: Nice
Episode 37,38,39,40
Reisemål: Dubrovnik
OCA-DLR Asteroid Survey
OCA-DLR Asteroid Survey (ODAS) er et tidligere europeisk astronomisk prosjekt for søken etter asteroider og kometer.. Prosjektet startet i oktober 1996 og varet frem til april 1999.. Det var et felles prosjekt mellom Observatoire de la Côte d'Azur i Frankrike og Deutsches Zentrum für Luft- und Raumfahrt i Tyskland. De samarbeidet om en global streben etter å finne jordnære objekter. Dette arbeidet startet innenfor arbeidsgruppen for nærjordobjekter, som var en del av Den internasjonale astronomiske union.
Seedienst Ostpreußen
Seedienst Ostpreußen var en kombinert personbåt- og fraktbåtforbindelse mellom provinsen Pommern og Østpreussen i Fristaten Preussen. Båtforbindelsen eksisterte fra 1922 til 1939.
Seedienst Ostpreußen ble besluttet opprettet av Reichsverkehrsministerium i Weimarrepublikken i januar 1920, for å gi en sjøforbindelse til Østpreussen. Provinsen var etter første verdenskrig blitt en ekslave som ellers bare var tilgjengelig ved å bruke jernbane eller bil gjennom Den polske korridor.
Den tyske regjeringen fryktet at jernbanen kunne bli en ulempe både for passasjerer, post og gods når den måtte passere gjennom Polen. Ved avsteningingen av jernbaneforbindelsen ble Seedienst Ostpreußen den eneste transportforbindelsen mellom de to delene av riket. Båtforbindelsen ble avviklet i 1939 etter Tysklands angrep på Polen.
Lars Øye Brandsås
Lars Øye Brandsås (født 23. juli 1998) er en norsk politiker for Venstre fra Inderøy i Trøndelag. Fra oktober 2018 til oktober 2020 var han 2. nestleder i Unge Venstre. Han har siden 17. september 2021 vært statssekretær i Nærings- og fiskeridepartementet. Han var politisk rådgiver for næringsminister Iselin Nybø før han tiltrådte som statssekretær. Fra 25. januar 2020–13. mars 2020 var han politisk rådgiver for kunnskapsminister Trine Skei Grande, og for kunnskaps- og integreringsminister Guri Melby i perioden 13. mars 2020–5. oktober 2020.
I lokalvalget 2019 var Brandsås ordførerkandidat for Venstre i Inderøy kommune.
Brandsås har tidligere vært fylkesleder i Nord-Trøndelag Unge Venstre og sittet som sentralstyremedlem i ungdomspartiet. Han studerer Europastudier ved Norges teknisk-naturvitenskapelige universitet i Trondheim.
Pang! (album)
Pang! er et musikkalbum med Malin, utgitt i 2008. Albumet lå 25 uker på VG-lista og endte med 5.-plass som beste plassering.
Churchill-stridsvognen
Churchill var en britisk tung infanteristridsvogn som var i bruk fremfor alt under andre verdenskrig. Den kom også til å ligge til grunn for en mengde spesialkjøretøyer, som blant annet ble benyttet i samband med Operation Overlord og tiden deretter. Den fikk sitt navn etter krigshelten hertug John Churchill (1650–1722).
Opprinnelig ble det planlagt for en stridsvogn som hadde betegnelsen A20, men prototypen var laget i samsvar med den standarden som gjaldt under første verdenskrig. Etter Frankrikes fall og evakueringen fra Dunkerque var disse spesifikasjonene ikke lenger aktuelle. Et nytt selskap, bilprodusenten Vauxhall Motors, fikk i oppdrag å ta frem en vogn med bedre prestasjonsevne på ett år. Den korte tiden, og dermed mangel på tid for tester og utprøvninger, var en sterkt bidragende årsak til at vognen var beheftet med store mangler. Den hadde ifølge Winston Churchill «flere svakheter enn jeg selv». Foruten de mekaniske problemene var kanonutrustningen som fra starten av var en 2-punds kanon - det vil si samme type av bevæpning som i begynnelsen av krigen - og tårnrommet tillot ikke oppgradering.
Et nytt tårn som tillot en 6-punds panservernkanon gjorde at en nært forestående produksjonsstopp ble skutt ut i framtiden, og i slaget ved el-Alamein gjorde stridsvognen god innsats. Under utprøvning var da også Cromwell A27 som var en betydelig lettere vogn.
I 1944 ble vognen utrustet med en 75 mm kanon, som forbedret prestasjonene betydelig. Churchills pansring var sannsynligvis blant de beste i samtiden og den ble forbedret for hver nye variant.
Sammenlagt ble det produsert 5600 Churchill-stridsvogner. Vognen ble benyttet i den britiske hær frem til og med 1952.
Pesotsjnyj (St. Petersburg)
Pesotsjnyj er en landsby i Leningrad oblast på Det karelske nes, men under administrasjon av St. Petersburg. Det bor nærmere 9000 innbyggere i landsbyen (2019) Fram til 1925 ble landsbyen kalt Grevekolonien (russisk:Grafskaya koloniya (Графская колония), eller bare Grafskoyje (Графское). På finsk ble den kalt "Raavski" derivert fra "Grafskoje". I landsbyen er det en elektronisk krigføringsbataljon med FPN 32713 (russisk:Н-й отдельный батальон РЭБ, в/ч 32713 (п. Песочный).
King Records (Japan)
King Records er et japansk plateselskap som ble grunnlagt i 1931. Det er et underselskap til Kodansha.
Too Big to Fail (film)
Too Big to Fail er en amerikansk biografisk dramafilm som ble sendt første gang på streaming-tjenesten HBO den 23. mai 2011. Filmen ble regissert av Curtis Hanson. Den mottok 11 nominasjoner ved den 63. Primetime Emmy Awards. Paul Giamattis skildring av Ben Bernanke ga ham Screen Actors Guild Award ved 18. Screen Actors Guild Awards.
Handling
Filmen handler om de store økonomiske problemene under finanskrisen som startet i 2008, med fokus på USAs finansminister Henry Paulson (spilt av William Hurt) og Ben Bernanke (spilt av Paul Giamatti) styreleder for Federal Reserve System. Filmen begynner med klipp og nyheter angående boliglån-krisen i USA, og tvangssalg av Bear Stearns til JPMorgan Chase. Med Bear Stearns endelig ute av bildet blir oppmerksomheten snart rettet mot Lehman Brothers, og deres administrerende direktør Victor Fuld (spilt av James Woods) som behøver mye mer økonomisk kapital. De forsøker å forhandle frem en avtale med koreanske investorer, men avtalen blir ikke noe av når Fuld avbryter forhandlingene og forsøker å overbevise koreanerne om at de undervurderer hvor mye avtalen deres egentlig er verdt.
Henry Paulson er fast bestemt på at amerikanske myndigheter ikke skal subsidiere flere bank-oppkjøp. Men det blir snart åpenbart at den mest lovende kjøperen for Lehman Brothers, er Bank of America, som ikke var interessert uten involvering fra Federal Reserve System. Paulson og president for Federal Reserve Bank of New York, Timothy Geithner, forsøker å samle de øverste lederne for de aller største amerikanske bankene, inkludert Goldman Sachs, JPMorgan Chase og Morgan Stanley, for å overbevise dem om å gjennomføre en avtale. Men i løpet av en pause i forhandlingene, henvender en annet bedrift, Merrill Lynch, seg til Bank of America for å kjøpe dem.
Lehman Brothers kollapser og påvirker resten av det amerikanske finansmarkedet, og aksjemarkedet i USA synker voldsomt. Henry Paulson blir advart av Frankrikes finansminister Christine Lagarde at Paulson ikke kan la AIG kollapse, i så fall kommer de enorme økonomiske problemene til å ramme Europa også. I motsetning til Lehman Brothers velger redder amerikanske myndigheter etter hvert å redde AIG med et lån på 85 milliarder dollar.
Cameron Wurf
Cameron Wurf (født 3. august 1983 i Sandy Bay, Tasmania) er en australsk roer, landeveissyklist og triatlet.
Han startet sin idrettskarriere som roer, og i 2004 representerte han Australia i dobbeltsculler, lettvekt under OL i Athen.
Han ble profesjonell landeveissyklist i 2008.
Fra 2015 valgte han å satse på triatlon, og ble nummer fem i Ironman Hawaii (VM) i 2019, men i 2020 var han tilbake på høyeste nivå i landeveissykling med kontrakt for Team Ineos.
Metallhettebladbille
Metallhettebladbille (Cryptocephalus nitidulus) er en bille som tilhører familiegruppen bladbiller (Chrysomelidae). Den er utbredt nord og sentralt i Europa.
Metallhettebladbille er mellom 3,5-5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har en metallskinnende glans i en klar blå eller grønn farge på halsskjold (pronotum) og dekkvinger. Hodet har to gule flekker i pannen. Dekkvingene har uregelmessig punktur, ikke ordnet i langsgående rekker. Antennene er trådformet og lange i forhold til hva som er vanlig for andre bladbiller. Beina er helt eller delvis lyse, gule.
Både larvene og de voksne (imago) billene lever av å spise blad på næringsplanten, vanligvis bjørk og løvtrær i vierslekten.
Metallhettebladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Vektløfting under Sommer-OL 1906
Vektløfting under jubileumslekene 1906 i Athen.
Suomi-talo
Suomi-talo er et informasjonssenter for Finland i Tromsø. Det blei åpna 21. januar 2014 under Arctic Frontiers på Universitetet i Tromsø.
Suomi-Talo blir drevet av Business Oulu, et næringslivssenter i Uleåborg. Lederen er Jukka Olli.
Kampen for tilværelsen
Kampen for tilværelsen er den vanlige norske oversettesen av de engelske frasene struggle for existence og struggle for life. Begrepet ble innført av Thomas Robert Malthus i sitt Essay on the Principle of Population (1798). Det hadde, sammen med Thomas Hobbes’ «alles kamp mot alle», stor betydning i samfunnsdebatten i victorianismens Storbritannia. Begrepet har vært problematisk fordi enkelte ideologier har fremstilt kampen for tilværelsen ikke bare som en beskrivelse av en faktisk tilstand, men også som et ideal for menneskelige samfunn (se sosialdarwinisme).
Bruk av begrepet hos Darwin
I dag forbindes begrepet gjerne med Charles Darwin, som overtok det fra Malthus. Det forekommer allerede i tittelen til Darwins bok Om artenes opprinnelse gjennom det naturlige utvalg, eller begunstigede rasers opprettholdelse i kampen for tilværelsen. Darwin gjorde tydelig rede for den «vide og metaforiske betydningen» som han tilla frasen, at det altså slett ikke bare var snakk om fysisk kamp mellom to individer, men at f.eks. også «en plante på randen av en ørken sies å kjempe for livet [struggle for life] mot tørken». Den norske oversettelsen av struggle for existence/life som «kampen for tilværelsen» kan derfor sies å være mer ledende enn originalen, som også kunne gjengis mer nøytralt som «strevet for å overleve». I dag brukes begrepet økologisk konkurranse for å beskrive dette fenomenet. Konkurranse tar i naturen sjelden formen av «alles kamp mot alle», fordi samarbeid både innen og mellom arter (altruisme, mutualisme) kan gi konkurransefortrinn, noe også Darwin påpekte.
King Records
King Records kan vise til:
5:2-dietten
5:2-dietten er en diett og en slankemetode.
Dietten går ut på å begrense kaloriinntaket med halvfaste to dager i uken. De to dagene skal maksimalt inntak være 500 kalorier per dag for kvinner, 600 kalorier for menn. Dette utgjør cirka en firedel av normalt dagsbehov. De to fastedagene kan man også spise vanlig mat som fisk, kyllingfilet, grønnsaker og cottage cheese på grunn av proteiner. Det første som skjer hos personer som følger 5:2 dietten er at magen blir mindre. Deretter kan vekten gå ned med ca. én kilo i uken.
Dietten ble populær i Storbritannia etter et dokumentarprogram på BBC2 Eat, Fast and Live Longer (d.e. Spis, fast og lev lenger) 6. august 2012. Programmet er senere vist i mange land.
National Health Service i Storbritannia publiserte våren 2013 en artikkel om dietten på sin hjemmeside som forteller at det bare finnes begrenset belegg for vektreduksjon og at det ikke finnes bevis for økt livslengde hos mennesker (i motsetning til resultater fra dyre- og laboratoriestudier). Konklusjonen var: «Sammenliknet med andre typer vektreduksjonsprogram er fakta om 5:2 diettens sikkerhet og effektivitet begrensede. Om du overveier å prøve programmet bør du først rådføre deg med din lege om det passer for deg».
Avisåret 1763
Dødsfall
…
Tana museum
Tana museum (Deanu musea / Tenon museo) er et museum med fokus på den elvesamiske kulturen i Tanadalen. Det ligger i Polmak i Tana kommune, der kommunen i 1985 kjøpte Polmak gjestgiveri for å drive museum. Museet definerer elvesamisk kultur som en kultur som springer ut av et «særpreget næringsgrunnlag knytta tett til fiske, utmarks- og jordbruk.»
Museets utesamlinger består av hovedbygningen og tre andre hus knyttet til gjestgiveriet. I tillegg finnes tre andre bygninger, med opprinnelse i hver sin kultur: Masjokhuset, Hormastabburet og Laksefiskehytta. Masjokhuset har opphav i den finske/kvenske kulturen i dalen, Hormastabburet er et tradisjonelt samisk skjelterskjå, mens Laksefiskehytta ble bygget rundt 1820 for å betjene besøkende lakselorder.
Museet har en samling med forskjellige båter typisk fra Tanadalen, der i blant en stakebåt, tanabask, og flere tradisjonelle elvebåter. Ute på tunet er også en modell som viser et laksefiskestengsel, bođđu. I tillegg har museet en utstilling om sameaktivist, nettverksbyggeren, politikeren og læreren Per Fokstad (1890-1973) fra Bonakas i Tana.
Tana museum eies av kommunen, og er en del av Tana og Varanger Museumssiida, sammen med tre andre museer i Øst-Finnmark.
Museet deltar i bååstedeprosjektet for tilbakeføring av samiske gjenstander fra Norsk Folkemuseum og Kulturhistorisk museum til samiske museer. En av gjenstandene som skal tilbakeføres til Tanadalen er ei samisk hornlue.
Chramesus
Chramesus er en slekt av barkbiller, og systematisk utgjør de en delgruppe av snutebillene (Curculionidae).
Utseende
Små til middelsstore, kortre og brede, fint hårete, gjerne brunlige barkbiller. Hodet er rundet, mer eller mindre dekket av pronotum sett ovenfra. Antennene har en tre-leddet klubbe (ofte bare delvis oppdelt). Pronotum er ganske stort, hettelignende, rundet. Dekkvingene er jevnbrede.
Utbredelse
Slekten er vidt utbredt i den Nye verden.
Royal Brunei Airlines
Royal Brunei Airlines er et nasjonalt flyselskap fra Brunei. Hovedkontoret ligger i Bandar Seri Begawan og hovedbasen er Brunei internasjonale lufthavn. Royal Brunei Airlines flyr utenriksruter til 16 destinasjoner i 13 land (mai 2015).
Historie
Royal Brunei Airlines er et statseid selskap. Det blei grunnlagt i november 1974. Flygingene starta 14. mai 1975, da med to Boeing 737–200-maskiner i rute til Singapore.
I tillegg til Singapore blei det starta ruter til Kota Kinabalu og Kuching i Malaysia og til Hongkong. I 1976 fulgte rute til Manila og i 1977 til Bangkok. Etter kjøp av en tredje Boeing 737-maskin blei rutenettet utvida til Kuala Lumpur i 1981, Darwin i Australia i 1983 og Jakarta i Indonesia i 1984. Taipei og Dubai blei lagt til etter at selskapet skaffa seg Boeing 757. I 1990 fikk Royal Brunei Airlines sine første Boeing 767-fly og ruter til London begynte. Året etter starta selskapet ruter til Perth i Australia og Jidda i Saudi-Arabia. Ruta til Brisbane i Australia blei flydd første gang i 1994, mens den til Surabaya i Indonesia blei åpna i 1997. Selskapet skaffa seg Airbus A319 og Airbus A320 i 2003 og 2004. Auckland i New Zealand fikk rute i 2003 og i 2006 begynte Royal Brunei Airlines å fly til Ho Chi Minh-byen i Vietnam. I 2010 gjenopptok selskapet flyginger til Shanghai i Kina og i 2011 starta ruta til Melbourne i Australia.
Hötorgscity
Hötorgscity eller Sergelcity, er forretnings- og kontorbygg i kvartalet Beridarebanan i bydelen Norrmalm i Stockholm sentrum, omgitt av Hötorget mot nord, Sveavägen i øst, Malmskillnadsgatan og Sergels torg mot sør og Slöjdgatan i vest. Området som er dominert av fem høybygg ble bebygget mellom 1953 og 1966. Åpningen av den første fasen fant sted 12. april 1959. Den underjordiske salgshallen, Hötorgshallen var imidlertid bltt åpnet allerede i august 1958.
Royal Brunei Airlines
Flyflåte
Flyflåten består av Boeing 787, Airbus A319 og Airbus A320 (mai 2015).
Hötorgscity
Historie
Arkitekt Sven Markelius som var sjef for byplanlegging mellom 1938 og 1944 og etter det stadsplanedirektör i Stockholm arbeidet i årene 1944-1954 med planene om fornyelse av det nedre Norrmalm. Mange arkitekter var involvert, blant andre David Helldén, Paul Hedqvist og Tage William-Olsson. Arkitektenes og byplankontorets forslag ble presentert i fagbladet Byggmester i 1943. Lenge ble utformingen av området med høyhusene diskutert. Det var ulike forslag om antallet høybygg. Paul Hedqvist fremmet et forslag om seks stjernebygg. Til slutt ble man sittende igjen med en lavere bebyggelse mot Slöjdgatan som skulle inneholde teater, kino og salgshall (Hötorgshallen). Samt en høyere del med fem høye bygninger omgitt av lavere bygninger med butikker. Den nye masterplanen for Stor-Stockholm ble vedtatt i 1952.
Gjennomføring
For å gjennomføre bygging av den nye T-bane og Klaratunnelen ble alle husene i kvartalet revet på grunn av dårlige grunnforhold; det vil si all bebyggelse mellom Stockholm sentralstasjon og høymarkedet, den gamle torghallen og matmarkedet. Den første byggeperioden ble startet i 1953 og omfattet et høybygg (nærmest Stockholms konserthus) tegnet av arkitekt David Helldén, deretter fulgte bygging i høyt tempo, høye blokker i Sergelgatan som går rett gjennom området i en nord-sør-retning. Bygningene i Mäster Samuelsgatan opp til Sergels Torg ble redusert i høyden med om lag 4,5 meter
Også Hötorgscity mellom Sergelgatan og Slöjdgatan ble tegnet av David Helldén og inneholder bl a. den nye torghallen og matmarkedet som nå ble bygget under bakkenivå samt Sergelteatern som ble ferdig i april 1959. Området i sin helhet ble ferdig i 1966. Et system med gangbroer og beplantede terrasser førte til butikker som lå i ulike høyder. Idéen med terrasser var mislykket og terrassene ble stengt i 1970 på grunn av hærverk.
På midten av 1990-tallet ble Hötorgscitys mot høymarkedet byget. Arkitekter var FFNS. Fasaden var av glass, og er om kvelden en lysende front mot torget. Huset inneholder kino, Kinoteateret Sergel (SF) og torghallen med matmarkedet.
I forbindelse med en "vertikal fortetning" på slutten av 2000-tallet ble det bygget boliger på takene av de lave kontorbyggene i området.
The Enemies
The Enemies var et norsk rockeband fra Tønsberg på 1960-tallet. De må ikke forveksles med en irsk gruppe av samme navn fra 2000-tallet. Bandet ble dannet i 1965 og oppløst i 1968.
I 1968 ga bandet ut en plate med samme navn. Etter albumet ble bandet oppløst da Jahn Teigen, som var bassist og vokalist, forlot bandet.
Copallín (distrikt)
Copallín er et distrikt i provinsen Bagua i regionen Amazonas i Peru. Det grenser til Aramango i nord, til Utcubamba i øst og i sør og til La Peca i vest. Distriktets nasjonale statistikkode er 010203 og hovedstaden er Copallín.
Distriktet ble opprettet den 26. desember 1870.
Temnosceloides
Temnosceloides er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore (ca. 15 millimeter), gråbrunlige trebukker. Antennene er noe lengre enn kroppen. Dekkvingene har markerte "skuldre" og er jevnt tilsmalnede bakover fra disse, bakrest tvert avbrutte. Oversiden er knudrete.
Levevis
Som de fleste andre trebukker borer larvene i ved.
Utbredelse
Slekten er utbredt i Vest- og Sentral-Afrika.
David Niven
James David Graham Niven (født 1. mars 1910 i London i England, død 29. juli 1983 i Chateau d'Oex i Sveits) var en britisk skuespiller.
Niven spilte blant annet i filmene Kanonene på Navarone, Den rosa panteren, James Bond i filmen Casino Royale og Døden på Nilen. I årene før hans død, spilte han igjen Sir Charles Litton i to nye Den rosa panteren-filmer: På sporet av den rosa panteren og Den rosa panterens forbannelse. Han har to stjerner på Hollywood Walk of Fame.
Bakgrunn
Hans far, William Edward Graham Niven, gikk bort i 1915, og hans mor inngikk et nytt ekteskap. Han gikk på privatskole i Stowe i Buckinghamshire, og deretter påbegynte han sin militære karriere ved å gå noen år på militærskolen Royal Military Academy i Sandhurst. Han tjenestegjorde på Malta i to år.
Filmkarriere i mellomkrigstiden
Etter å ha bodd på forskjellige steder i Europa i noen år kom han i 1930 til Hollywood, der han begynte å arbeide som filmstatist. Hans første film var There goes the bride i 1932. Hans rykte tiltok og han fikk snart større roller, blant annet i Mytteriet på Bounty og Barbary Coast, begge i 1935.
Offiser under annen verdenskrig
Da andre verdenskrig brøt ut i 1939 tok han igjen tjeneste i den britiske armé. Han fikk tilbake sin gamle tjenestegrad, men før krigsslutt var han blitt forfremmet til Lieutenant Colonel (oberstløytnant). Niven kom etter eget ønske inn i British Commandos. I denne spesialenheten var han til å begynne med trener av styrkene, men han deltok også i invasjonen i Normandie i 1944. Etter krigen snakket han lite om sine krigsår.
Senere karriere
Da krigen var slutt reiste han ofte mellom England og USA, og fortsatte å spille inn filmer.
Han fikk gode omtaler for memoarene han skrev, The Moon's a Balloon og Bring on the Empty Horses. Han skrev også romanene Go Slowly, Come Back Quickly og Round the Rugged Rocks.
Rosa panter-filmene var opprinnelig tenkt å kretse omkring Nivens mestertyv, mens Peter Sellers inspektør Clouseau til sist endte opp som sentral skikkelse.
Niven spilte også i TV-serien Oss kjeltringer imellom.
El Parco (distrikt)
El Parco er et distrikt i provinsen Bagua i regionen Amazonas i Peru. Det er sirkelformet og fullstendig omsluttet av distriktet La Peca. Distriktets nasjonale statistikkode er 010204, og hovedstaden er El Parco.
Fylkesvei 5583
Fylkesvei 5583 går mellom Dingja og Sollibotn i Gulen kommune.
Ferjestrekningen mellom Mjåneset og Hisarøy er del av fylkesveien.
Ordenen for sjøfartsfortjenester (Frankrike)
Ordenen for sjøfartsfortjenester (fransk: Ordre du mérite maritime) er en fransk orden innstiftet ved lov 9. februar 1930 til belønning av innsats for fransk skipsfart og dermed forbunden virksomhet. Ordenen tilhører en gruppe av sivile utmerkelser for ulike samfunnssektorer, der også De akademiske palmer, Ordenen for landbruksfortjenester og Ordenen for kunst og litteratur befinner seg. Disse rangerer etter de store nasjonale ordener: Æreslegionen, Frigjøringsordenen og Den nasjonale fortjenstorden.
Fylkesvei 5583
Frem til 2019 hadde veien betegnelsen fylkesvei 7 (Sogn og Fjordane).